ครูแก้ว ร่วมบวชหมู่ ถวายพระราชกุศล ร.9
เมื่อวันที่ 21 ม.ค. นายศุภชัย โพธิ์สุ หรือครูแก้ว อดีต รมช.เกษตรและสหกรณ์ และอดีต ส.ส.นครพนม นำข้าราชการและประชาชนร่วมพิธีอุปสมบทหมู่ จำนวน 62 รูป ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 เพื่อน้อมสำนึกในพระมหากรุณาธิคุณในโอกาสทรงเสด็จสวรรคตครบ 100 วัน โดยมีการประกอบพิธีอุปสมบทหมู่ที่วัดพระธาตุเจดีย์ศรีสงคราม บ้านท่าบ่อ ต.ท่าบ่อ อ.ศรีสงคราม จ.นครพนม ตลอดการอุปสมบทรวม 15 วัน จะมีการปฏิบัติธรรม เจริญภาวนา ถวายเป็นพระราชกุศลอย่างต่อเนื่อง,นายศุภชัย โพธิ์สุ เปิดเผยว่า เมื่อวันที่ 3 มิ.ย.2552 ได้รับพระมหากรุณาธิคุณจากพระบาทสมเด็จพระปรมินทรมหาภูมิพลอดุลยเดช ให้เข้าเฝ้าถวายรายงานตัว พร้อมถวายสัตย์ปฏิญาณในการเข้ารับตำแหน่ง รมช. เกษตรและสหกรณ์ ณ พระราชวังไกลกังวล อ.หัวหิน จ.ประจวบคีรีขันธ์ โดยได้มีโอกาสเข้าเฝ้าถวายรายงานเป็นการส่วนพระองค์ ตลอดระยะเวลากว่า 7 ปี ที่เคยดำรงตำแหน่งมา ยังซาบซึ้งในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชเป็นล้นพ้น ในหลวงรัชกาลที่ 9 ทรงมีความห่วงใยเกษตรกรชาวไร่ชาวนาเป็นอันมาก มาถึงวันนี้ถึงแม้ว่าจะไม่มีตำแหน่งหน้าที่การงาน แต่จะขออุทิศตนให้เป็นเกษตรกรต้นแบบ ตอบแทนพระองค์ในการทำอาชีพเกษตรพอเพียง รวมถึงเกษตรทางเลือก ให้เกษตรกรได้ศึกษาเยี่ยมชม นำไปใช้ในชีวิตประจำวัน,ต้องบอกว่าเป็นความโชคดีของชาวไทยที่เกิดมาใต้ร่มพระบารมีของในหลวงรัชกาลที่ 9 ในโอกาส ครบ 100 วัน ทรงเสด็จสวรรคต จึงได้นำข้าราชการ และประชาชนร่วมอุปสมบทถวายเป็นพระราชกุศล จำนวน 62 รูป เป็นการทำดีถวายพ่อหลวง อดีต รมช.เกษตรและสหกรณ์กล่าว.
เมื่อวันที่ 21 ม.ค. นายศุภชัย โพธิ์สุ หรือครูแก้ว อดีต รมช.เกษตรและสหกรณ์ และอดีต ส.ส.นครพนม นำข้าราชการและประชาชนร่วมพิธีอุปสมบทหมู่ จำนวน 62 รูป ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่9
บวชถวายเป็นพระราชกุศล,อุปสมบทหมู่,ในหลวงรัชกาลที่ 9,ศุภชัย โพธิ์สุ,นครพนม